	— Опасността наближава. Всеки може да познае кризата, когато тя настъпи. Истинска услуга за държавата е да я откриеш при зараждането й. Слушай, Манлио, ние се развиваме по планирана история. _Знаем_, че Хари Селдън е разработил историческите вероятности на бъдещето. _Знаем_, че някой ден ще трябва да изградим отново Галактичната империя. _Знаем_, че това ще трае хиляда години или горе-долу толкова. И _знаем_, че през това време ще се изправяме пред определени кризи.